கேள்வி: இரகுநாதராய தொண்டைமான் பற்றி தகவல் சொல்.
பதில்: இரகுநாதராய தொண்டைமான் (Raja Sri Raghunatha Raya Tondaiman (1641-1730) என்பவர் புதுக்கோட்டை மன்னர்களில் முதலாமானவர் ஆவார். இவர் 1686 முதல் 1730வரை ஆட்சி செய்தார். இவரது வாழ்வின் துவக்கத்தில் இராமநாதபுரம் சமஸ்தானம் சேதுபதியிடம் போர்த் தலைவராக தனது வாழ்வைத் துவக்கினார். சேதுபதியிடம் இவர் ஆற்றிய பணிகளுக்காக 1686 ஆம் ஆண்டு, இவரை புதுக்கோட்டையின் சுதந்திர ஆட்சியாளராக சேதுபதி அங்கீகரத்தார்.
கேள்வி: இரகுநாதராய தொண்டைமான் - முன்வாழ்க்கை என்பது என்ன?
பதில்: விசயநகரப் பேரரசின் மன்னரானமூன்றாம் ஸ்ரீரங்கா படைத் தளபதியாகவும், கள்ளர் (இனக் குழுமம்) இனத் தலைவராகவும் இருந்த ஆவடை இரகுநாத தொண்டைமான் மகனாக 1641இல் இரகுநாதராய தொண்டைமான் பிறந்தார். ஆவடையரகுநாத தொண்டைமானின் வீரத்தையும் அவரது இரணுவப் பணிகளையும் பாராட்டி ஸ்ரீரங்கர் அவருக்கு 1639 ஆம் ஆண்டு ''ராயராகுத்த ராயவஜ்ரீடு ராயமன்னீடு ராய'' என்ற பட்டத்தையும் ஏராளமான நிலங்களையும், பரிசுகளையும் அளித்தார். இரகுநாதராய தொண்டைமான் தனி ஆசிரியரிடம் பயிற்றுவிக்கப்பட்டார், 1661 இல் இவரின் தந்தையின் மரணத்திற்குப் பின்னர் அவரது பதவிக்கு இவர் வந்தார். 1675 இல் இராமாநாதபுர அரசரும் இவரது மைத்துனருமான இரகுநாத கிழவன், இவரது உடமைகளை அங்கீகரித்தார். இராமநாதபுரம் அரசருக்காக இரகுநாதராய தொண்டைமான் பல போர்களில் ஈடுபட்டார். இவரது சேவையையும் நன்றியுணர்வையும் பாராட்டும் விதமாக இவருக்கு 1625 ஆம் ஆண்டில் திருமயம் கோட்டை மற்றும் நிலங்களையும் அளித்து, "புதுக்கோட்டை அரசர்" என்ற பட்டத்தையும் பயன்படுத்த அனுமதித்தார்.
கேள்வி: இரகுநாதராய தொண்டைமான் - குடும்பம் பற்றி விளக்கவும்.
பதில்: இரகுநாதராய தொண்டைமானுக்கு ஆறு மனைவிகள். அவரது பிள்ளைகள் சிலரின் பெயர்: * பெரியராய தொண்டைமான் * சின்னராய தொண்டைமான் * திருமலைராய தொண்டாமான் * முத்துவிஜய தொண்டைமான் * விஜய தொண்டைமான் * இராஜகுமாரி பெரியநாயகி அம்மாள் ஆய் சாகிப்